CELEX: 31987R0799
Language: el
Date: 1987-03-16
Title: Κανονισμός (ΕΟΚ) αριθ. 799/87 του Συμβουλίου της 16ης Μαρτίου 1987 για την τροποποίηση του κανονισμού (ΕΟΚ) αριθ. 1521/76 περί των εισαγωγών ελαιολάδου καταγωγής Μαρόκου (1986/87)

Avis juridique important

|

31987R0799

Κανονισμός (ΕΟΚ) αριθ. 799/87 του Συμβουλίου της 16ης Μαρτίου 1987 για την τροποποίηση του κανονισμού (ΕΟΚ) αριθ. 1521/76 περί των εισαγωγών ελαιολάδου καταγωγής Μαρόκου (1986/87)  

Επίσημη Εφημερίδα αριθ. L 079 της 22/03/1987 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 799/87 ΤΟΥ ΣΥΜΒΟΥΛΙΟΥ  της 16ης Μαρτίου 1987  για την τροποποίηση του κανονισμού (ΕΟΚ) αριθ. 1521/76 περί των εισαγωγών ελαιολάδου καταγωγής Μαρόκου (1986/87)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το άρθρο 17 και το παράρτημα Β της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Μαρόκου (2) προβλέπουν, κατά την εισαγωγή στην Κοινότητα ελαιολάδου της διάκρισης 15.07 Α Ι του κοινού δασμολογίου και υπό τον όρο ότι η προαναφερόμενη χώρα εισπράτει ειδικό φόρο κατά την εξαγωγή, κατ' αποκοπή μείωση 0,60 ECU ανά 100 χιλιόγραμμα της εισφοράς που εφαρμόζεται στο λάδι αυτό, καθώς και μείωση της ίδιας αυτής εισφοράς που αντιστοιχεί στο ποσό του ειδικού φόρου, μέχρι 12,09 ECU ανά 100 χιλιόγραμμα, βάσει της μείωσης που προβλέπεται στο προαναφερόμενο άρθρο, και 12,09 ECU ανά 100 χιλιόγραμμα, βάσει του πρόσθετου ποσού που προβλέπεται στο προαναφερόμενο παράρτημα Β·  ότι ο κανονισμός (ΕΟΚ) αριθ. 1521/76 (3), όπως τροποποιήθηκε τελευταία από τον κανονισμό (ΕΟΚ) αριθ. 413/86 (4), έθεσε σε εφαρμογή την προαναφερόμενη συμφωνία·  ότι τα συμβαλλόμενα μέρη συμφώνησαν, με ανταλλαγές επιστολών, να καθορίσουν το πρόσθετο ποσό σε 12,09 ECU ανά 100 χιλιόγραμμα για την περίοδο από 1ης Νοεμβρίου 1986 μέχρι 31 Οκτωβρίου 1987·  ότι πρέπει να τροποποιηθεί ανάλογα ο κανονισμός (ΕΟΚ) αριθ. 1521/76,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 στοιχείο β) του κανονισμού (ΕΟΚ) αριθ. 1521/76 αντικαθίσταται από το ακόλουθο κείμενο:  «β) ποσού ίσου με εκείνο του ειδικού φόρου κατά την εξαγωγή που εισπράττεται από το Μαρόκο για το λάδι αυτό, εντός του ορίου των 12,09 ECU ανά 100 χιλιόγραμμα· το ποσό αυτό προσαυξάνεται από 1ης Νοεμβρίου 1986 μέχρι 31 Οκτωβρίου 1987 κατά 12,09 ECU ανά 100 χιλιόγραμμα.»  Άρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαρτίου 1987.  Για το Συμβούλιο  Ο Πρόεδρος  L. TINDEMANS  (1) Γνώμη που διατυπώθηκε στις 20 Φεβρουαρίου 1987 (δεν έχει ακόμα δημοσιευθεί στην Επίσημη Εφημερίδα).  (2) ΕΕ αριθ. L 264 της 27. 9. 1978, σ. 2.  (3) ΕΕ αριθ. L 169 της 28. 6. 1976, σ. 43.  (4) ΕΕ αριθ. L 48 της 26. 2. 1986, σ. 1.